Paġna Il-Kunsill tal-Unjoni Ewropea ddeċieda li l-persuni li jidhru fl-Annessi msemmija hawn fuq għandhom jibqgħu jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni (PESK) 2015/1333 u fir-Regolament (UE) 2016/44 dwar miżuri restrittivi fid-dawl tas-sitwazzjoni fil-Libja. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness IV għar-Regolament (UE) 2016/44, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 8 tar-Regolament). Il-persuni kkonċernati jistgħu jibagħtu talba lill-Kunsill, flimkien ma' dokumentazzjoni ta' sostenn, biex id-deċiżjoni li huma jiġu inklużi fil-lista msemmija hawn fuq tiġi kkunsidrata mill-ġdid, fl-indirizz li ġej: Qed tinġibed l-attenzjoni tal-persuni kkonċernati anke għall-possibbiltà li jikkontestaw id-Deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fit-tieni paragrafu tal-Artikolu 275, u r-raba' paragrafu u s-sitt paragrafu tal-Artikolu 263, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' proċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) 2016/44. Bl-ittra datata s-27 ta' Frar 2017 riprodotta bil-lingwa awtentika fil-paġni ta' wara dan is-sommarju, il-Kummissjoni nnotifikat lill-Estonja bid-deċiżjoni tagħha biex tinbeda l-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea dwar il-miżura msemmija hawn fuq. Fi żmien xahar mid-data tal-pubblikazzjoni ta' dan is-sommarju u tal-ittra li ssegwi, il-partijiet interessati jistgħu jibagħtu l-kummenti tagħhom dwar il-miżura li rigward tagħha l-Kummissjoni se tibda l-proċedura f'dan l-indirizz: Dawn il-kummenti jintbagħtu lill-Estonja. Il-parti interessata li tibgħat il-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. B'ittra tal-24 ta' Lulju 2014, irreġistrata mill-Kummissjoni fit-28 ta' Lulju 2014, il-kwerelant ressaq ilment kontra l-allegata għajnuna illegali mill-Istat lil AS Tartu Agro ("AS Tartu Agro") mill-Ministeru Estonjan għall-Affarijiet Rurali ("il-Ministeru") permezz ta' kera ta' art agrikola b'rata li allegatament hija inqas mill-prezz tas-suq. Fis-16 ta' Novembru 2000 ġie ffirmat kuntratt tal-kiri ta' ċerti ħbula ta' art agrikola bejn il-Ministeru u AS Tartu Agro. L-artijiet fihom 3 089,17-il ettaru ("ha") u jinsabu fin-Nofsinhar tal-Estonja fil-muniċipalità ta' Tähtvere, fil-kontea ta' Tartu. Sid l-art huwa r-Repubblika tal-Estonja. Id-deċiżjoni biex jiġi konkluż il-kuntratt tal-kiri ma' AS Tartu Agro kienet ibbażata fuq ir-riżultat ta' proċedura ristretta ta' sejħiet għall-offerti. F'din il-proċedura, kellha tiġi stabbilita lista ta' kandidati preselezzjonati abbażi tal-kriterji tal-għażla stabbiliti f'sejħa għall-offerti ppubblikata. Imbagħad dawn il-kandidati preselezzjonati kienu eliġibbli biex jinnegozjaw il-bqija tal-kundizzjonijiet li għandhom jiġu stabbiliti fil-kuntratti tal-kera. Is-sejħa għall-offerti ġiet ippubblikata fl-Avviżi Uffiċjali fis-6 ta' Lulju 2000. Żewġ kumpaniji ppreżentaw offerta: AS Tartu Agro u Aiu Põllumajanduse OÜ. Abbażi tal-valutazzjoni tal-applikazzjonijiet imressqa, il-bord tal-evalwazzjoni ddeċieda li jinbdew in-negozjati ma' AS Tartu Agro u li t-tieni offerent – Aiu Põllumajanduse OÜ – jitħalla barra min-negozjati. Fis-16 ta' Novembru 2000 ġie ffirmat kuntratt tal-kiri bejn il-Ministeru u AS Tartu Agro għal 25 sena. Matul iż-żmien dan inbidel kemm-il darba. Bħalissal-kuntratt tal-kiri huwa validu. Barra minn hekk, il-vantaġġ hu selettiv għax hu limitat għal ċerti impriżi. F'dan ir-rigward, il-miżura jidher li tagħti vantaġġ lil Tartu Agro għax l-art pubblika inkwistjoni qed tinkera biss lil dik il-kumpanija. Il-kundizzjonijiet l-oħra tal-Artikolu 107(1) (ir-riżorsi tal-Istat, it-tgħawwiġ tal-kompetizzjoni u l-effett fuq il-kummerċ) jidher li huma ssodisfati. Skont dawn il-kundizzjonijiet, huwa meħtieġ li jitqies jekk il-miżura tistax tinstab kompatibbli mas-suq intern. Fid-dawl tal-kunsiderazzjonijiet li qed isiru, il-Kummissjoni ddeċidiet li tibda l-proċedura formali ta' investigazzjoni prevista fl-Artikolu 108(2) tat-TFUE b'rabta mal-miżuri deskritti.
Extracted from C_103_2017.html